Ła bandiera tałiana el xe on tricołor fato da tre bande verticałi de ugual dimension. Dal asta i colori i xe: verdo, bianco e roso. El 7 de genaro ła stesa bandiera łe xe protagonista del Dì Nasional de ła Bandiera. Come altre bandiere, anche ł'itałiana ła se ispira ała bandiera fransexe introdota co ła rivołuzion del 1789. Quando ł'armada de Napoleon ła ga traversà ł'Itałia, a partir dal marso 1796, łe bandiere tricołuri łe xe sta adotae tanto da łe varie neonate republiche giacobine, quanto dai reparti miłitari che 'ndava drio a ł'exercito fransexe. El primo exenpio de tricołor itałian el xe sta adotà ł'8 de otobre 1796 come distintivo de ła Guardia Civile miłanexe, ła Łegion Łonbarda, e subito dopo da ła Łegion Italiana composta da soldati provenienti da ł'Emilia e da ła Romagna. El bianco e rosso el provegneva dal stemma comunałe de Miłan el verde inveze el gera el cołor de ła tonałità de łe uniforme de ła Guardia Sivil miłanexe: el verde el gera infati el cołore de Miłan fin dai tenpi dei Visconti.